La Défense

Ang distrito ng La Défense (tinatayang bigkas: la-DI-fongs; Pranses ng "Ang Pagtatanggol") ay isang pangunahing distritong pangkalakalan sa mataong bahagi ng kalakhang Paris, na may populasyong 20,000. Ito ang pinakakanluraning bahagi ng 10 km-kahaba na tinatawag na Makasaysayang Aksis ng Paris, na nagsisimula sa museo ng Louvre at dumadaan sa Arc de Triomphe sa pamamagitan ng abenida ng Champs-Élysées bago nagtatapos sa La Défense.

Kabilang sa mga gusali rito ay ang bantog na Grande Arche de la Fraternité, o mas kilala bilang Arko ng La Défense.

Edukasyon 
Pinagsasama ng Paris La Défense ang kumpol Pôle universitaire Léonard-de-Vinci at 5 mga paaralan ng negosyo: EDC Paris Business School, ESSEC Business School, ICN Business School, IÉSEG School of Management at SKEMA Business School. Ito rin ay tahanan ng European School of Paris-La Défense, isang pang-internasyonal na pangunahin at sekundaryong paaralan na kinikilala bilang isang European School noong 2020.

Talasanggunian

Mga Kawing Panlabas
 Paris La Défense

Paris